laion/Wikipedia-Exotic huggingface dataset:
מריו חילה

מריו חילה פואנטס (בספרדית: Mario Gila Fuentes; נולד ב-29 באוגוסט 2000 בברצלונה שבספרד) הוא כדורגלן ספרדי המשחק בעמדת הבלם בקבוצת לאציו מהסרייה א'. חילה גדל במחלקות הנוער של סנטה פרפוטואה, סבאדל, מוייט, דאם, אספניול וריאל מדריד. בשנת 2019 החל לשחק בריאל מדריד קסטיליה, קבוצת המילואים של ריאל מדריד. ב-30 באפריל 2022 ערך את הופעת הבכורה שלו בקבוצה הראשונה של ריאל מדריד, בניצחון 0–4 על אספניול במסגרת המחזור ה-34 בלה ליגה לעונת 2021/2022. בסך הכל ערך שתי הופעות ליגה במדי המועדון. ב-12 ביולי 2022 חתם חילה בלאציו מהסרייה א'. ב-31 באוגוסט ערך את הופעת הבכורה שלו במועדון, בתיקו 1-1 נגד סמפדוריה במסגרת המחזור הרביעי בליגה לעונת 2022/2023. חילה היה חלק מסגל נבחרת ספרד עד גיל 21 בטורניר אליפות אירופה עד גיל 21 בשנת 2023, וערך שלוש הופעות בטורניר. מריו חילה, באתר Transfermarkt מריו חילה, באתר Soccerway מריו חילה, באתר BDFutbol מריו חילה, באתר FootballDatabase.eu Comunicato 12.07.2022 באתר הרשמי של לאציו, 12 ביולי 2022 (באיטלקית)
סיון אברבאיה

סיון אברבאיה לוי (נולדה ב-1990) היא שחקנית כדורשער וספורטאית פאראלימפית ישראלית לשעבר. אברבאיה שירתה בפיקוד העורף כחובשת ובמהלך השירות הצבאי איבדה את כושר ראייתה כתוצאה ממחלה. במסגרת בית הלוחם החלה להתאמן בכדורשער וצורפה אל נבחרת ישראל בכדורשער נשים. בשנת 2015 זכתה הנבחרת במדליית זהב במשחקים העולמיים לעיוורים ולקויי ראייה והבטיחה את מקומה במשחקים הפאראלימפיים ריו דה ז'ניירו (2016). פירוט השתתפותה בתחרויות המשחקים הפאראלימפיים באתר הרשמי של IPC (באנגלית) צוות סיון - להיות אלופת ההתקפה ערב עיוורון מאיר עיניים 2 ראיון עם גל חמרני קפטנית הנבחרת הפאראלימפית במשחק כדורשער
עונת 2023/2024 בצ'מפיונשיפ

עונת 2023/2024 בפוטבול ליג צ'מפיונשיפ, היא העונה ה־32 במסגרת הפוטבול ליג צ'מפיונשיפ האנגלית. הקבוצות שיסיימו במקומות הראשון והשני, יעפילו אוטומטית לפרמייר ליג, הקבוצות שיסיימו במקום 3–6, יתחרו ביניהן במשחקי הפלייאוף. שלוש הקבוצות שיסיימו במקומות האחרונים, ירדו לפוטבול ליג הראשונה. ברנלי שפילד יונייטד לוטון טאון רדינג בלקפול ויגאן את'לטיק פלימות' ארגייל איפסוויץ' טאון שפילד ונסדיי לסטר סיטי לידס יונייטד סאות'המפטון נכון ל-5 במאי 2022 העולה השלישית לפרמייר ליג תקבע במשחקי הפלייאוף הקבוצות שיסיימו את העונה במקומות 3–6 יעפילו למשחקי הפלייאוף, הקבוצה שסיימה במקום השלישי תפגוש את הקבוצה שסיימה במקום השישי (הקבוצה מהמקום השישי תארח את המשחק הראשון ואילו הקבוצה מהמקום השלישי תארח את משחק הגומלין) ואילו הקבוצה שסיימה במקום הרביעי תפגוש את הקבוצה שסיימה במקום החמישי (הקבוצה מהמקום החמישי תארח את המשחק הראשון ואילו הקבוצה מהמקום הרביעי תארח את משחק הגומלין), המנצחות יפגשו למשחק הגמר שבו המנצחת תעפיל לפרמייר ליג .
פיגוע הירי בחווארה (אוגוסט 2023)

פיגוע הירי בחווארה היה פיגוע ירי שבוצע ב-19 באוגוסט 2023, ב' באלול תשפ"ג, על ידי מחבל פלסטיני מדרום לעיירה חווארה שמדרום לשכם. בפיגוע נרצחו שני ישראלים, אב ובנו, תושבי אשדוד. שני ישראלים תושבי אשדוד, שי סיילאס ניגרקר בן ה-60 ובנו אביעד (ניגרקר) ניר בן ה-29, הגיעו לעיירה חווארה בשבת, 19 באוגוסט 2023, לשם טיפול במכוניתם. בתום הטיפול, שנמשך שעות אחדות, שהו השניים במכון לשטיפת מכוניות בכביש 60, מדרום לחווארה. סמוך לשעה 15:04, מחבל פלסטיני הגיע רגלית למקום, ירה בהם מטווח אפס ונמלט רגלית. לאחר הפיגוע הגיע צוות הסהר האדום הפלסטיני להעניק טיפול ראשוני לנפגעי הפיגוע שנפצעו באורח אנוש. צוות מד"א שהגיע למקום קבע את מותם של שני הפצועים. מאות חיילים ערכו סריקות לאיתור המחבל. ב-26 באוגוסט, כשבוע לאחר הפיגוע, ארגון הטרור חמאס לקח אחריות על הרצח. ב-16 בנובמבר, בזמן מלחמת חרבות ברזל כוחות הנדסה של צה"ל מיפו את ביתו של המחבל עבדאללה מסעד המשויך לארגון הטרור חמאס אשר היה שותף לביצוע הפיגוע. ב-26 בנובמבר, נעצר המחבל אסאמה בני פידל במחנה הפליטים ג'נין. גל הטרור בישראל (2023) פיגוע הירי בחווארה (פברואר 2023) ניר דבורי, ‏המחבל זיהה יהודים וירה מטווח אפס: אב ובנו נרצחו בחווארה, באתר ‏מאקו‏, 19 באוגוסט 2023 לירן תמרי ויואב זיתון, פיגוע ירי בחווארה: שני ישראלים נרצחו במכון לשטיפת רכב, באתר ynet, 19 באוגוסט 2023 נדב צרפתי, הגיעו לסידורים - ונרצחו: פרטים חדשים נחשפים על הפיגוע בחווארה; היערכות לפעולות נקם, באתר ישראל היום, 19 באוגוסט 2023 לירן תמרי, יואב זיתון, מתן צורי, עינב חלבי, איתמר אייכנר, המחבל זיהה יהודים - וירה מטווח אפס: אב ובנו נרצחו במכון לשטיפת רכב בחווארה, באתר ynet, 19 באוגוסט 2023 אלחנן מזוז, לאחר 3 חודשים: נעצר המחבל שרצח את שי ואביעד ניגרקר בחווארה, באתר עכשיו 14, 26 בנובמבר 2023
Togg

Togg (בטורקית: Türkiye'nin Otomobili Girişim Grubu, "קבוצת הרכב הארגונית של טורקיה") היא חברה לייצור כלי רכב שבסיסה בטורקיה. החברה מייצרת מכוניות חשמליות. ייצור הדגם הראשון החל ב-29 באוקטובר 2022. הייצור מבוצע במפעל חדש שהוקם בעיירה כ-30 ק"מ מהעיר בורסה. מדיה וקבצים בנושא Togg בוויקישיתוף Togg, ברשת החברתית אקס (טוויטר) Togg, ברשת החברתית אינסטגרם Togg, ברשת החברתית LinkedIn אתר האינטרנט הרשמי של Togg (בטורקית) ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
יופ סטופלן

יופ סטופלן (בהולנדית: Joop Stoffelen;‏ 23 בינואר 1921 – 26 ביוני 2005) היה כדורגלן הולנדי, ששיחק בעמדת הקשר. סטופלן נולד באמסטרדם שבהולנד בשנת 1921, וערך את הופעת הבכורה שלו במדי אייאקס כשהיה בן 15. הוא נהג להרכיב משקפיים במהלך משחקים. לפני כן, שיחק כדורגל חובבני במועדון SEO וסיים בקבוצה הראשונה של אייאקס אחרי שלוש שנים בלבד של ניסיון לשחק בכדורגל מאורגן. בזמן שסטופלן הגיע לאייאקס בסוף שנות ה-30 פרצה מלחמת העולם השנייה והקבוצה איבדה רבים משחקניה בעקבות הגיוס הכפוי. אייאקס שהייתה לה תקופה מצליחה בשנות ה-30 נצרכה שינוי. הוא ערך את הופעת הבכורה באייאקס ב-24 במרץ 1940 נגד KFC Koog aan de Zaan[דרוש תעתוק], כאשר עלה כמחליף לוים אנדריסן האגדי בעמדת הקשר המרכזי. לאחר שתי עונות וחצי בתפקיד זה, עבר סטופלן לעמדת הקשר השמאלי בעוד שג'ייני ואן דר וין החליפו כקשר המרכזי. סטופלן בעמדה החדשה זכה להערכה רבה ואף נבחר לקפטן הקבוצה. בעונת 1950/1951 הפך לשחקן השני בהיסטוריית אייאקס שיצא לשחק מחוץ למולדתו. סטופלן עזב לראסינג פריז הצרפתית לחצי עונה ומשם עבר לטולוז. לאחר שנתיים בטולוז, חזר להולנד. עם חזרתו סטופלן לא הורשה לשחק כדורגל במשך כשנה בעקבות חוקים נוקשים על מקצוענות בהולנד. מדיה וקבצים בנושא יופ סטופלן בוויקישיתוף יופ סטופלן, באתר Transfermarkt יופ סטופלן, באתר National Football Teams יופ סטופלן, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יופ סטופלן".
אית'ן קצברג

אית'ן קצברג (באנגלית: Ethan Katzberg; נולד ב-5 באפריל 2002) הוא אתלט קנדי, האלוף האולימפי (פריז 2024), אלוף העולם (בודפשט 2023) סגן אלוף חבר העמים (ברמינגהאם 2022) ביידוי פטיש. קצברג נולד וגדל בקנדה. במשחקי חבר העמים הבריטי שנערכו באוגוסט בברמינגהאם שבממלכה המאוחדת זכה קצברג במדליית כסף בשיא אישי חדש של 76.36 מטר. באליפות קנדה שנערכה ביולי זכה קצברג במדליית זהב בשיא אישי חדש של 78.73 מטר. באליפות העולם שנערכה באוגוסט בבודפשט שבהונגריה קבע קצברג שיא לאומי חדש של 81.18 מטר בשלב המוקדמות. בגמר זכה במדליית זהב בשיא לאומי חדש של 81.25 מטר, לפני וויצ'ך נוביצקי מפולין (81.02 מטר) ובנצה האלאס מהונגריה (80.82 מטר). באולימפיאדת פריז שנערכה ב-4 באוגוסט 2024 זכה במדליית זהב בתוצאה של 84.12 מטר, לפני בנצה האלאס (79.97 מטר) ומיכאילו קוחאן מאוקראינה (79.39 מטר). קצברג נבחר, יחד עם השחיינית סאמר מקינטוש, לשאת את דגל קנדה בטקס הסיום של אולימפיאדת פריז 2024. יידוי פטיש: 84.38 מטר (2024), שיא קנדה מדיה וקבצים בנושא אית'ן קצברג בוויקישיתוף אית'ן קצברג, באתר התאחדות האתלטיקה הבין-לאומית Summer McIntosh, Ethan Katzberg chosen as Canada's flag-bearers for Paris Olympics closing ceremony, CBC.ca, 11 August 2024
Axiom Mission 4

Axiom Mission 4 (או Ax-4) היא טיסת חלל פרטית המתוכננת לטוס לתחנת החלל הבין-לאומית לא לפני אביב 2025. הטיסה תופעל על ידי אקסיום ספייס ותשתמש בחללית דרגון 2 של חברת Space-X. הטיסה עתידה להמריא ממרכז החלל קנדי בפלורידה, ארצות הברית, באמצעות משגר פאלקון 9. אורך המשימה יהיה 14 ימים. הטיסה בשיתוף פעולה עם נאס"א והיא תהיה הטיסה הרביעית של אקסיום ספייס אחרי Axiom Mission 2, Axiom Mission 1 ו- Axiom Mission 3. צוות הטיסה יכלול ארבעה אנשים: הטייסת הוותיקה פגי ויטסון, טייס החלל הפולני סלאבוש אוזננסקי (אנ') ועוד שני משתתפים שטרם נקבעו. ב-2023 פורסם כי אחד מאנשי הצוות יהיה הזוכה בתוכנית הריאליטי "גיבור החלל" (אנ'). מאוחר יותר דווח כי הצוות צפוי לכלול אסטרונאוט הונגרי ואסטרונאוט פולני, אך דיווחים מסוימים מ-2024 מדברים על אסטרונאוט הודי. אנשי צוות Ax-4 יתאמנו עם נאס"א, עם שותפים בינלאומיים ועם חברת SpaceX לקראת טיסתם לחלל. מדיה וקבצים בנושא Axiom Mission 4 בוויקישיתוף מועד שיגור נכון לאוגוסט 2024 NASA Selects Axiom Space for Fourth Private Astronaut Mission to International Space Station, Axiom Space, ‏2023-08-03 Josh Dinner published, NASA and Axiom Space sign-on for 4th private astronaut mission to space station, Space.com, ‏2023-08-04 Abbey Donaldson, NASA Selects Axiom Space for Another Private Space Mission in 2024, NASA, ‏2023-08-03 Axiom finalizing agreements for private astronaut mission to space station – Spaceflight Now Two Gaganyaan astronauts shortlisted, one to travel to International Space Station on NASA mission this year, The Indian Express, ‏2024-07-06 (באנגלית) צוות החללית
בית הקדושה

"בית הקדושה" הוא אלבום הבכורה של הזמר הישראלי אברהם אבוטבול. את האלבום הוציאה בשנת 2001 לאור חברת התקליטים מי"ם – מוזיקה יהודית מקורית. זוהי יצירה משותפת עם גדי פוגטש, והיא מושפעת בעיקר ממוזיקה יהודית-חסידית. בשנת 2013 יצא אלבום המשך בשם בית הקדושה II. בית הקדושה, ספוטיפיי
דוד סלמן

האם התכוונתם ל... דוד סלמן (יקיר ירושלים) (1918–2017) – יזם ישראלי, לחם במחתרת האצ"ל, מנכבדי העיר ירושלים ומבוניה דוד סלמן (כדורגלן) (יליד 1958) – כדורגלן עבר ישראלי דייוויד סלמן (אנ') (David Salman;‏ 1936–2010) – פוליטיקאי יהודי-אמריקאי
כוכבי אור

"כוכבי אור" הוא אלבום האולפן השני של הזמר הישראלי אברהם אבוטבול. את האלבום הוציאה בשנת 2005 לאור חברת התקליטים מי"ם – מוזיקה יהודית מקורית. הפקתו בוצעה על ידי דני ממן וג'ף הורביץ. סגנונו הרוקיסטי שונה מאוד מזה של האלבום הקודם, בית הקדושה, שאופיין באקוסטיקה וברוגע שלו. חלק ממילות השירים הן חלק מתפילות, דוגמת "ברוך שאמר" ו"למען אחיי", וחלקן מבוססות על כתביו של רבי נחמן. אור גנוז – 4:20 קול עוז – 6:48 בכל יום – 6:48 יש בני אדם – 9:02 למען אחי ורעי – 3:43 אני מאמין – 4:15 תפילתי לך – 4:40 אין דעתי – 5:00 ליבי המר – 3:20 ברוך שאמר – 6:59 אברהם אבוטבול-כוכבי אור, גרינטק
האר לי משם

"האר לי משם" הוא אלבום האולפן השלישי של הזמר הישראלי אברהם אבוטבול. את האלבום הוציאה בשנת 2006 לאור חברת התקליטים MCI. הפקתו בוצעה על ידי דוד קצב. גם זה אופיין בסגנון שונה מאלו של אלבומיו הקודמים. הוא משלב מוטיבים מהמוזיקה היהודית עם כלי נגינה אלקטרוניים. באלבום השתתפו יוצרים רבים דוגמת גדי פוגטש, שניגן בכינור בשני שירים ואהוד בנאי שביצע את "ידיד נפש". אמונה – 4:20 מלחמה ארורה – 4:19 הבלדה על צביקה – 5:10 בואי רוח – 4:48 נקוב לב אבן – 3:46 ידיד נפש – 5:15 חן עליון – 5:40 הבט בחלון – 3:53 להיוולד מחדש – 4:25 The Gae of Salvation –‏ 2:43 רמיקס אמונה – 6:30 אתה גיבור – 5:00 העולם הזה – 4:08 סיפור אמיתי – 9:40 האר לי משם, דיסק סנטר
בית הקדושה II

"בית הקדושה II" הוא אלבום האולפן הרביעי והאחרון של הזמר הישראלי אברהם אבוטבול. את האלבום הוציאה בשנת 2013 לאור חברת התקליטים MCI. הפקתו בוצעה על ידי גדי פוגטש. האלבום הראשון, "בית הקדושה", פורסם ב-2001. לאחר מותו של אבוטבול החליט פוגטש ליצור אלבום המשך. הוא מכיל חומרים שנאספו לאחר פטירתו של הזמר, והעבודה עליהם הושלמה במהלך 2013. השיר "שוב עברתי את הגבול" הוא דואט בין אבוטבול לאחיו אלון. הוא הוקלט ביום השלושים למותו. אדון עולם לא בשמיים כל זמן שהנר דולק שוב עברתי את הגבול תן לי ניגון חבר ים החכמה על כל אחד עובר לאן אני ירושלים העולם הוא כולו טוב דבר לב העולם אדון עולם בית הקדושה 2 - מחיה את אברהם אבוטבול ז"ל, ערוץ 7
Senin Hastan

Senin Hastan (בעברית: המטופלת שלך) הוא המיני-אלבום הרביעי של הזמרת-יוצרת הטורקייה, אירם דריג'י. המיני-אלבום יצא לאור ב-13 בנובמבר 2020, על ידי חברת התקליטים דואן מיוזיק קומפני. במיני-אלבום נכלל הלהיט "Senin Hastan" ויחד איתו, רמיקס מיוחד שנעשה עבורו. בנוסף לכך, נכלל במיני-אלבום גם השיר "Güz Dönümü". המיני-אלבום הופץ תחילה על גבי תקליטור ובפורמט של הורדה דיגיטלית ב-13 בנובמבר 2020 בטורקיה. בהמשך לכך, הועלה המיני-אלבום לרשתות הסטרימינג השונות. האלבום Senin Hastan באתר Discogs האלבום Senin Hastan באתר ספוטיפיי Senin Hastan, 2020-11-13, נבדק ב-2023-08-19 Senin Hastan - Single by İrem Derici (באנגלית אמריקאית), 2020-11-13, נבדק ב-2023-08-19
Şampiyon

Şampiyon (בעברית: אַלוּף) הוא אלבום האולפן השביעי של הזמרת-יוצרת הטורקייה, הדיסה. האלבום יצא לאור ב-29 ביוני 2017, על ידי חברת התקליטים פאסאג' מיוזיק. הווידאו קליפ הראשון באלבום צולם לשיר "Şampiyon" הנושא את שמו. קליפים נוספים מהאלבום צולמו לשירים "Sıfır Tolerans", "Farkımız Var" ו-"Aşk Dediğin", בהתאמה. האלבום יצא לאור שלוש שנים מאז יציאת קודמו, Tavsiye (2014). את האלבום הפיקה הדיסה ביחד עם הוליה אצ'קיוז. הקליפ הראשון שיצא לשיר הנושא, "Şampiyon" זכה להצלחה בין-לאומית וצבר למעלה מ-100 מיליון צפיות ביוטיוב בסך הכול. הקליפ העוקב, "Sıfır Tolerans" זכה להצלחה גדולה יותר והצליח לצבור למעלה מ-150 מיליון צפיות בסך הכול. הקליפים של "Farkımız Var" ו-"Aşk Dediğin" זכו להצלחה וצברו עשרות מיליוני צפיות גם כן. מידע על האלבום Şampiyon באתר MusicBrainz האלבום Şampiyon באתר Discogs האלבום Şampiyon באתר ספוטיפיי Şampiyon, 2017-07-07, נבדק ב-2023-08-19 Hadise - Şampiyon, נבדק ב-2023-08-19 Tavsiye, 2014-08-11, נבדק ב-2023-08-19 Hadise - Sıfır Tolerans, נבדק ב-2023-08-19 Hadise - Farkımız Var, נבדק ב-2023-08-19 Hadise - Aşk Dediğin, נבדק ב-2023-08-19
Tavsiye

Tavsiye (בעברית: המלצה) הוא אלבום האולפן השישי של הזמרת-יוצרת הטורקייה, הדיסה. האלבום יצא לאור ב-4 באוגוסט 2014, על ידי חברת התקליטים פאסאג' מיוזיק. הווידאו קליפ הראשון באלבום צולם לשיר "Nerdesin Aşkım?". בהמשך, פורסם קליפ ללהיט "Prenses" שצבר למעלה מ-280 מיליון צפיות בסך הכול. האלבום יצא לאור שלוש שנים מאז יציאת קודמו, Aşk Kaç Beden Giyer? (2011). שנה לאחר יציאתו, נודע כי מכירותיו בטורקיה חצו למעלה מ-16,00 עותקים בסך הכול. מידע על האלבום Tavsiye באתר MusicBrainz האלבום Tavsiye באתר Discogs Tavsiye, 2014-08-11, נבדק ב-2023-08-19 Hadise - Nerdesin Aşkım, נבדק ב-2023-08-19 Hadise - Prenses, נבדק ב-2023-08-19 Aşk Kaç Beden Giyer ?, 2011-04-12, נבדק ב-2023-08-19 ŞOK!.. 2013 ve 2014 Albüm Basım Rakamlarını Açıklıyoruz!.., web.archive.org, ‏2015-12-22
מייק לולר

מייקל וינסנט לולר (באנגלית: Michael Vincent Lawler; נולד ב-9 בספטמבר 1986) הוא פוליטיקאי אמריקאי, המכהן כחבר בבית הנבחרים של ארצות הברית מטעם מחוז הקונגרס ה-17 של ניו יורק מאז 2023. לולר, חבר המפלגה הרפובליקנית, היה חבר האספה של מדינת ניו יורק מהמחוז ה-97. לולר נולד במחוז רוקלנד, וסיים את לימודיו בתיכון סופרן. הוא קיבל תואר ראשון בחשבונאות ומימון ממכללת מנהטן בשנת 2009. לולר היה שותף בחברת התקשורת הפוליטית Checkmate Strategies מ-2018 עד 2022. הוא עבד בעבר כמנכ"ל המפלגה הרפובליקנית במדינת ניו יורק. לפני שניצח בבחירות, הוא שימש כסגן המפקח על העיר אורנג'טאון, ניו יורק מטעם המפלגה. הוא נבחר לאספה של מדינת ניו יורק בשנת 2020 לתקופת כהונה של שנתיים, כשגבר על היריבה הדמוקרטית המכהנת אלן ג'פי. לולר היה המועמד הרפובליקני בבחירות הכלליות של 2022 עבור מחוז הקונגרס ה-17 בניו יורק, לאחר שזכה בפריימריז באוגוסט 2022. הוא ניצח את שון פטריק מלוני בבחירות הכלליות בנובמבר. הוא הושבע לתפקידו ב-3 בינואר 2023. בקונגרס ה-118 הוא חבר בוועדה לעניינים פיננסיים ובוועדת החוץ. לולר מתנגד להפלה למעט מקרים של אונס או גילוי עריות או אם חיי האם בסכנה. הוא גם מתנגד לאיסור פדרלי על הפלות. על רקע מלחמת חרבות ברזל הושחט משרדו בידי מפגינים פרו פלסטינים בשל תמיכתו בישראל. בשנת 2024 הצליח להעביר בבית הנבחרים את החוק שקידם כנגד אנטישמיות. לולר הוא קתולי, גר בפרל ריבר עם אשתו דוינה ובתם. מדיה וקבצים בנושא מייק לולר בוויקישיתוף אתר האינטרנט הרשמי של מייק לולר (באנגלית) מייק לולר, באתר המדריך הביוגרפי של הקונגרס של ארצות הברית (באנגלית) Elections Update: Reichlin-Melnick wins Senate seat over Weber; Lawler unseats Jaffee, The Journal News (באנגלית אמריקאית) Anna Gronewold, Rep. Sean Patrick Maloney routs progressive challenger in heated New York primary, POLITICO, ‏23 באוגוסט 2023 (באנגלית) Mike Lawler: On abortion, I will always advocate for life | Opinion, The Journal News (באנגלית אמריקאית) יענקי פרבר, משרדו של חבר קונגרס הושחת בגלל תמיכה בישראל, באתר בחדרי חרדים, 31 בדצמבר 2023 גלי וינרב, ‏בית הנבחרים האמריקאי העביר את חוק האנטישמיות. מה הוא יכלול?, באתר גלובס, 2 במאי 2024
דני בוברוב

דני בוברוב (נולד ב-29 באוגוסט 1986) הוא שחקן ומאמן טניס שולחן פאראלימפי ישראלים. בוברוב נולד עם מחלת SED (אנ') שפוגעת בהתפתחות החוליות והוא קטן קומה. בשנת 2001 החל לשחק טניס שולחן והיה פעיל במסגרת מרכז הספורט לנכים של איל"ן ברמת גן. בוברוב היה חבר נבחרת ישראל בטניס שולחן לנכים וזכה מספר שנים ברצף באליפות ישראל. בשנת 2016 דורג תשיעי בעולם ועמד בקריטריון להשתתפות במשחקים הפאראלימפיים ריו דה ז'ניירו (2016) אבל השתתפותו התאפשרה רק בעקבות השעיית הנבחרת של רוסיה שאיפשרה כניסת ספורטאים נוספים ממדינות העולם. הוא התחרה בטורניר יחידים בדרגת נכות 6 ולא העפיל משלב המוקדמות לשמינית הגמר. בוברוב ניהל הוצאה לאור ובהמשך הקים עסק לקידום ושיווק אתרים. אחרי פרישה ממשחק פעיל החל לנהל את מועדון טניס השולחן בפתח תקווה. דני בוברוב, ברשת החברתית פייסבוק דני בוברוב, ברשת החברתית אינסטגרם דני בוברוב, סרטונים בערוץ היוטיוב סרטונים בערוץ של דני בוברוב, באתר יוטיוב פירוט השתתפותו בתחרויות המשחקים הפאראלימפיים באתר הרשמי של IPC (באנגלית) דני בוברוב, באתר איגוד טניס שולחן בישראל דני בוברוב באתר איגוד טניס שולחן העולמי תביעה: מאמן טניס שולחן תקף ספורטאי נכה, באתר ONE‏, 6 באוקטובר 2013 אברהם תשובה, הספורטאי ה-33: דני בוברוב מצטרף למשלחת הפראלימפית לריו, באתר ynet, 25 באוגוסט 2016 אורן אהרוני, מבצע דני: "נביא את הספורטאים שלנו לטופ של המדינה", באתר mynet‏ פתח תקוה, 1 בינואר 2021
יוסי סעדון (טניסאי)

יוסי סעדון (נולד ב-1972) הוא שחקן טניס כיסאות גלגלים ישראלי. סעדון נפצע קשה בשנת 1992 בתאונת דרכים במהלך שירותו הצבאי והוא משותק בגפיים התחתונות. במסגרת בית הלוחם בתל אביב החל להתאמן בטניס ובשנת 2019 סווג בדרגת הנכות הקשה קוואד. במשחקים הפאראלימפיים טוקיו (2020) התחרה בתחרות יחידים ובתחרות זוגות. בתחרות היחידים הפסיד בשלב המוקדמות בשמינית הגמר ובתחרות הזוגות התחרה עם שרגא ויינברג והם סיימו ברבע הגמר. בשנת 2021 היה סעדון אלוף ישראל בטניס כיסאות גלגלים בקטגוריית הנכות קוואד והיה מדורג בין 20 הטובים בעולם. בשנת 2023 זכה עם נבחרת ישראל במדליית כסף באליפות העולם. פירוט השתתפותו בתחרויות המשחקים הפאראלימפיים באתר הרשמי של IPC (באנגלית) פרופיל אישי, באתר הפדרציה הבין-לאומית לטניס (באנגלית) יוסי סעדון, באתר נכי צה"ל Yossi Sa’adon – Wheelchair Tennis, באתר Zahal Disabled Veterans Organization יובל בר, סעדון וברדיצ'בסקי אלופי ישראל בכסאות גלגלים, באתר ynet, 31 בדצמבר 2021 ליאור ברטל, ‏גיא ששון הוביל את נבחרת הטניס בכיסאות גלגלים למקום השני בעולם: "אנחנו נחשבים לכוח חזק", באתר דבר העובדים בארץ ישראל, 17 במאי 2023
קפה סואה דה

קפה סואה דה (בוייטנאמית: Cà phê sữa đá) הוא אייס קפה וייטנאמי העשוי מקפה וחלב מרוכז ונחשב לפופולרי ברחבי וייטנאם. המשקה מורכב מקפה פילטר מסונן מסוג רובוסטה, חלב מרוכז וממותק, קוביות קרח ולעיתים גם חלב. קפה סואה דה הגיע לווייטנאם על ידי חיילים ומיסיונרים צרפתים באמצע המאה ה-19, בעקבות מחסור בחלב. שם המשקה נגזר ממרכיביו העיקריים ונהוג להגיש אותו כקינוח וכשהוא קר. מלבד הגרסה בסיסית, למשקה יש מספר גרסאות נוספות: קפה ביצים (Cà phê trứng) - קפה מבושל, חלמון ומעט חלב, הקפה המזכיר בטעמו טירמיסו וליקר ביצים. קפה לבן (Bac Xiu) - קפה חם או קר בדומה לקפה סואה דה רק שהוא מכיל גם חלב רגיל. אייס קפה אספרסו מרטיני מדיה וקבצים בנושא קפה סואה דה בוויקישיתוף מידע אודות קפה סואה דה, באתר Foodiez Ca phe sua da, The Coffee Wiki (באנגלית) https://www.facebook.com/welcome2vietnam, Ca Phe Sua Da: A guide to Vietnamese Coffee | Vietnamnomad, ‏2023-01-11 (באנגלית אמריקאית) קפה לנדוור משיקה - קפה סואה-דה - קפה וייטנאמי מסורתי, באתר וואלה, 21 באוגוסט 2014 "In Hanoi, an Adventure for Coffee Lovers". Wall Street Journal (באנגלית אמריקאית). 2013-09-13. ISSN 0099-9660. נבדק ב-2023-08-19. Natalie Paris, ‏Hanoi street food tour: grazing, Vietnamese style, The Telegraph, 7 October 2015
דוקטור דוליטל (סדרת טלוויזיה)

דוקטור דוליטל (באנגלית: Doctor Dolittle) היא סדרת הנפשה אמריקאית המבוססת באופן רופף על ספרו של יו לופטינג "דוקטור דוליטל". עלילת הסדרה נפרסה לאורך 17 פרקים. דוקטור דוליטל היא הסדרה הראשונה שדובבה לעברית. דוקטור דוליטל מסתובב ברחבי העולם בספינתו "פלאונדר" כדי לעזור לכל חיה חולה הזקוקה לעזרה. הוא נעזר במשימותיו בשותפו, המלח הצעיר טומי סטאבינס. הם חולקים את הספינה עם צוות החיות של דוליטל. בכל מסעותיו, דוקטור דוליטל נמצא בסמוך לאי הפיראטים, שהוא למעשה צוללת מחופשת. ה"אי" הוא משכנם של סם סקרבי וצוות הפיראטים שלו, חברי ארגון "הדמוקרטיה הבין-ימית לשודדי-ים" (בראשי תיבות "ד.ב.י.ל."). לסקרבי יש מטרה אחת בחיים: שליטה בעולם. הוא מאמין שאם יצליח לקבל את סוד יכולת הדיבור עם החיות של דוקטור דוליטל, הוא יוכל להרים צבא של "יצורים מפחידים" שיעזרו לו להשתלט על העולם. על ידי שימוש במכשיר ההאזנה שלו בשנורקל, סקרבי מתרשם ממסעותיו של דוקטור דוליטל וזומם להפריע לו, לשבש או אפילו לחטוף את הדוקטור, טומי או כל אחת מהחיות שלו, כדי לאלץ אותו לחשוף כיצד הוא מסוגל לדבר עם חיות. עם זאת, בשל כישוריו של דוקטור דוליטל, כמו גם חוסר הכשירות של הפיראטים, הם אף פעם לא מצליחים. דוקטור דוליטל - וטרינר המסוגל לשוחח עם החיות. טומי סטאבינס - מלח ושותפו של דוקטור דוליטל, המסוגל גם כן לשוחח עם החיות. צ'י-צ'י - קוף. דאב-דאב - ברווז המשמש גם כטבח הספינה. דחופ'תי-משוכ'תו - לאמה בעלת שני ראשים בשני צידי הגוף. משמש כתצפיתן ומתריע את דוליטל על בואם של שודדי-ים. ראש אחד בעל קולר כחול העונה לשם "דחופ'תי" (דחוף-אותי) והשני בעל קולר כתום ומשקפיים העונה לשם "משוכ'תו" (משוך-אותו). טו-טו - ינשוף חכם. ג'יפ - כלב המחמד של הדוקטור. ג'ורג' והצרצרים - להקת רוק של צרצרים החיים בתוך מזוודת התרופות של דוקטור דוליטל, נמצאים תחת הנהגתו של ג'ורג'. בשלב מסוים בכל פרק, הלהקה מתחילה לשיר שיר רוק או פופ, ומשתמשים במכסי התרופות כבמות הופעה. סם סקרבי - מנהיג ארגון "הדמוקרטיה הבין-ימית לשודדי-ים" (בראשי תיבות "ד.ב.י.ל."), המתכנן לגלות לשוחח עם החיות, אשר באמצעותן יוכל להשתלט על העולם. חובש כובע פדורה וחליפת עסקים. ציקלופ - שודד-ים טיפש עם רטייה על העין איתה הוא מסוגל לראות. זיג-זג - שודד-ים צרפתי. ניקו - שודד-ים איטלקי. מיקו - שודד-ים סיני. הסדרה היא הסדרה הראשונה שדובבה לעברית, והתוכן הראשון שדובב על-ידי שפרירה זכאי. דוקטור דוליטל - ראובן שפר טומי סטאבינס - שפרירה זכאי צ'י-צ'י - שפרירה זכאי דאב-דאב - שפרירה זכאי פולינזיה - שפרירה זכאי דחופ'תי-משוכ'תו - שפרירה זכאי טו-טו - פיני קורן ג'יפ- שלמה וישינסקי ג'ורג' והצרצרים - שלמה וישינסקי, קטעי השירה נותרו באנגלית סם סקרבי - שלמה בר שביט ציקלופ - שלמה וישינסקי זיג-זג - שלמה וישינסקי ניקו - שלמה וישינסקי מיקו - שלמה וישינסקי "דוקטור דוליטל", במסד הנתונים הקולנועיים IMDb (באנגלית) "ר+דוליטל ד"ר דוליטל, במיזם "אישים" לתיעוד היצירה הישראלית לוח שידורי הטלוויזיה⁩ | ⁨דבר⁩ | 5 נובמבר 1971 | אוסף העיתונות, באתר הספרייה הלאומית 7 ימים על המסך הקטן – מבחר תוכניות הטלוויזיה⁩ | ⁨מעריב⁩ | 2 מרץ 1972 | אוסף העיתונות, באתר הספרייה הלאומית http://yediotharc.yedioth.co.il.eu1.proxy.openathens.net/olive/apa/test/SharedView.Article.aspx?href=YDT%2F1971%2F11%2F21&id=Ar02104&sk=A7FA310C
אורי מזרחי

אור (אורי) מזרחי (נולדה ב-1993) היא שחקנית כדורשער וספורטאית פאראלימפית ישראלית. מזרחי נולדה עם לבקנות וסובלת מלקות ראייה מולדת. בגיל 12 החלה להתאמן בבית הלוחם בכדורשער והיא מראשונות החברות בנבחרת ישראל בכדורשער נשים. לפני אליפות העולם בכדורשער לשנת 2014 נמצא שראייתה משופרת ביחס לקריטריון המשחק והשתתפותה במשחקי האליפות נמנעו. היא פרשה מהנבחרת ולא השתתפה במשחקים הפאראלימפיים ריו דה ז'ניירו (2016), עד שערערה על ההחלטה בשנת 2019 והוכח בבדיקה חוזרת שראייתה נותרה לקויה באותה מידת לקות. במשחקי הדירוג העולמיים של 2019 זכתה עם הנבחרת במקום השלישי ובהמשך אותה שנה זכו במדליית כסף באליפות העולם וזכו בקריטריון ההשתתפות למשחקים הפאראלימפיים טוקיו (2020), בהם השתתפה. בשנת 2023 זכתה הנבחרת במדליית ארד באליפות העולם שנערכה בפורטוגל. מזרחי גדלה בחולון, למדה חינוך גופני והיא מאמנת כדורשער לילדים ומאמנת של נבחרת העתודה. פירוט השתתפותה בתחרויות המשחקים הפאראלימפיים באתר הרשמי של IPC (באנגלית) מיקי שורץ, "חזרתי לעשות את מה שאני אוהבת": המאבק של אורי מזרחי, באתר ynet, 6 בינואר 2021 אביאל נפטר ממחלה חשוכת מרפא, אורי איבדה את אהבת חייה ליאור ברטל, ‏אורי מזרחי בטוחה בנבחרת הכדורשער לקראת אליפות העולם: "התקרה היחידה היא שלנו", באתר דבר העובדים בארץ ישראל, 30 בנובמבר 2022 אורי מזרחי, ברשת החברתית אינסטגרם ליאור ברטל, ‏אורי מזרחי בטוחה בנבחרת הכדורשער לקראת אליפות העולם: "התקרה היחידה היא שלנו", באתר דבר העובדים בארץ ישראל, 30 בנובמבר 2022 מיקי שורץ, "חזרתי לעשות את מה שאני אוהבת": המאבק של אורי מזרחי, באתר ynet, 6 בינואר 2021